Wong kang nandangi kagiyatan nulak sètan (èksorsisme) diarani minangka èksorsis, uga biasané dadi imam utawa wong kang dipercaya duwé kekuwatan utawa kemampuan khusus. Eksorsis bisa migunakaké donga lan kabèh kang gayutan karo agama, kaya ta mantra, lelakon khusus, simbol, gambar/patung wong suci, jimat, lan liya-liyané. Eksorsis mesthi njaluk pitudhuh marang Gusti Allah, Yesus lan/utawa sawetara malaikat kanggo mbantu anggonané nglakoni kagiyatan nulak sètan utawa èksorsisme. Umumé, wong kang kerasukan ora dianggep dhemit, uga ora dadi tanggung jawab kanggo tumindaké dhèwé kang dilakokaké. Mula, para pelaku nganggep kagiyatan eksorsisme dadi obat tinimbang paukuman. Ritual umum babagan perkara iki biasané mènèhi kawigatèn ora bakal ana kekerasan marang wong kang lagi kerasukan. Yèn ana potensi kerasukan biasané biasane mung ditrapaké lan ditalèni.